Public procurement notice: Contract Award Notice
Published: 2022-03-02
Buyer: BFK Budapest Fejlesztési Központ Nonprofit Zártkörűen Működő Részvénytársaság
Country: HU
Contract type: Services
Procedure: Open procedure
CPV classification: 71210000 | 71311000: Civil engineering consultancy services | 71318000: Lighting engineering services | 92620000
Award criteria: The most economic tender

Technical requirements: A közbeszerzési eljárás alapján a Kbt. 105. § (1) bek. a) pontja szerinti keretmegállapodás megkötésére kerül sor. Erre tekintettel az Ajánlatkérő az Ajánlattevő által az ajánlata keretében benyújtott Ártáblázatban foglalt ajánlati árak alapján a közvetlen megrendelés jogával élhet.
A Keretmegállapodás időtartama: A Keretmegállapodást határozott, 2024. december 31. napjáig terjedő időre kötik a Felek.
A Keretmegállapodás időtartama alatt az ajánlatkérő a Keretösszeg erejéig a felmerülő igények függvényében élhet a Kbt. 105. § (1) bek. a) pont szerinti Közvetlen Megrendelésekkel.
A Keretmegállapodás szerinti feladatok a következőkre terjednek ki (azzal, hogy a megvalósítandó feladatok részletesen a Műszaki Leírásban kerülnek leírásra):
A Déli Városkapu Fejlesztés keretében megvalósítandó független mérnök-tanácsadói-, tervellenőri-, költségellenőri- és fenntarthatósági feladatok ellátása a beruházás Fedettpályás Atlétikai Edzőcsarnok (ATM - atlétikai multicsarnok) projekteleme vonatkozásában a beruházás előkészítésétől a Kivitelező kiválasztására irányuló közbeszerzési eljárásokban az ajánlattétel időszakában történő kiegészítő tájékoztatás keretében beérkező kérdések megválaszolásában történő részvételig.
A Déli Városkapu Fejlesztési Program részét képező Nemzeti Atlétikai Központ részeként épül meg a Fedettpályás Atlétikai Edzőcsarnok (továbbiakban Csarnok). A Csarnok az Észak-Csepelre tervezett Atlétikai Szabadtéri Edzőpályáktól nyugatra eső területen, a Világbajnokságot követően kerül megvalósításra a szomszédos Atlétikai Szabadtéri Edzőpályák létesítménnyel szinergikus működtetésre törekedve.
A megközelítőleg 12 000 m² alapterületű (azaz min. 12 000 m² szintterületű) Csarnok napi használata során edző létesítményként fog üzemelni az amatőr és professzionális sportolók számára, de versenyek lebonyolítására is alkalmas lesz. Helyet biztosít egy hatsávos, 200 m-es, a Nemzetközi Atlétikai Szövetség (World Athletics, korábban IAAF) előírásoknak megfelelő futópályának és az ehhez kapcsolódó futó, dobó és ugró létesítményeknek és egy 100 m-es 6 sávos egyenes futópályának. A Csarnoktér alapterülete cca. 5000 m2. Tervezett nézőtér 1 200 ülőhellyel, jó rálátással a futópályára. A tervezésre kerülő csarnok sportlétesítménynek minősül (AK sportlétesítménynek tekinti a sportról szóló 2004.évi I. tv 77. § s) pontja szerinti definíció hatálya alá tartozó létesítményeket.). A sportlétesítmény esetében 58 méter fesztávolságú alátámasztás nélküli tetőszerkezet kialakítása tervezett. A Csarnokban megfelelő közönségforgalmi terek biztosítottak a várható maximális nézőlétszám számára, beleértve a mosdókat, büféket és egyéb árusító helyeket, információs pontokat és hasonló létesítményeket. A fűtés, légkondicionálás és a szellőző rendszer oly módon tervezett, hogy az hatékonyan szolgálja a nézők kényelmét; a terem akusztikájának pedig alkalmasnak kell lennie a várható különféle események megfelelő kezelésére. Az edzőterület esetében kiemelten fontos a természetes fény alkalmazása energiatakarékosság, valamint a megfelelő atmoszféra megteremtése céljából. Fontos ugyanakkor a természetes fény szabályozása, szükség esetén teljes elsötétítés is legyen megvalósítható. Az energiatakarékosság (alacsony energiájú fénycsöves, vagy LED fényforrások alkalmazása minimalizált energiafelhasználással és rugalmas vezérléssel) a teljes Létesítmény tekintetében követelmény.
A Csarnok számára mintegy 3,6 ha-os terület áll rendelkezésre, melyen meglévő épületek elbontása szükséges. A látogatói tömegek megfelelő kezelésének figyelembevételével kerülnek meghatározásra az utcabútorok, a térvilágítás, valamint a környezetrendezési és tájépítészeti megoldások, a beléptetési rendszerek és jegykezelő pontok. A Mérnök-tanácsadói feladat a telken belüli és közvetlen kapcsolódó út és közműtervezés tervezői feladataival kapcsolatos feladatok ellátása.
Megbízott feladata a Projektelem tervezésével kapcsolatos valamennyi mérnök tanácsadási feladat ellátására kiterjed:
# mérnök-tanácsadói, tervellenőri, költségellenőri és fenntarthatósági szolgáltatások különösen, de nem kizárólagosan az alábbi szakágakra kiterjedően: építészet-belsőépítészet, tartószerkezet, épületgépészet és energetika, épületvillamosság és épületautomatika, kert- és tájépítészet, ökológia, útépítés, közműépítés, kék-zöld infrastruktúra, smart infrastruktúra, akadálymentesség, fenntarthatóság, sporttechnológia
# véleményezi a generáltervező által készített BIM koncepcióra - tervezési sztenderdekre, épület- és létesítményinformáció kompatibilitásra - vonatkozó előírásait, munkarészeit, szükség esetén javaslatot tesz azok tartalmának, részletezettségének változtatására.
# a beruházás előkészítése során közreműködik a beruházási célok és keretek dokumentálásában, felülvizsgálja a rendelkezésre álló dokumentumokat, és közreműködik a Beruházási program meghatározásában; amely tartalmazza különösen: a Projektelem részletes célját, jellemzőit, teljesítménymutatókat; jogi környezet ismertetését, döntési jogköröket; megelőző döntések eredményeit; érdekelt felek (stakeholderek) felsorolását, egyeztetési tervet, felelősségi mátrixot; beszerzési stratégiát és tervet; üzembehelyezési, használatbavételi stratégiát; kezelői, üzemeltetői lehatárolások koncepcióját; vázlatos ütemezést;
# tanácsadói feladatok ellátása a tervezési időszakokban (előkészítő tervezési fázis, tanulmány-, koncepció-, engedélyezési-, kiviteli terv) a Beruházás paramétereinek és ütemezett megvalósulásának betartására vonatkozó szakmai támogatás biztosításán túl, minden, a Műszaki leírásban meghatározott Projektelem megvalósítását elősegítő, kapcsolódó beruházás-szervezői tapasztalat átadása, továbbá nemzetközi szervezetek, sportszakmai tanácsadó előírásainak betartatására, betervezésére vonatkozó szakmai támogatás biztosítása.
# szükség szerint lebonyolítja a Projektelem által érintett területeken meglévő épületekkel kapcsolatos, a tervezési feladat meghatározásához és végrehajtásához szükséges szakértői vizsgálatok koordinációját; javaslatot tesz a vizsgálatok körének és műszaki tartalmának meghatározására.
# a Megbízó és a közreműködők hetenkénti folyamatos tájékoztatása érdekében a heti kooperációs értekezletek emlékeztetőjét olyan pontossággal készíti el és dokumentálja, hogy az biztosítsa a Beruházás követését.